राजनिवास में धरना दे रहे सीएम अरविंद केजरीवाल से जब चारों मुख्यमंत्री नहीं मिल पाए तो उनके आवास पर पहुंचे। यहां केजरीवाल की पत्नी सुनीता केजरीवाल और दिल्ली विधानसभा के अध्यक्ष रामनिवास गोयल ने चारों मुख्यमंत्रियों का स्वागत किया। सभी मुख्यमंत्रियों ने केजरीवाल की बेटी और बेटे से भी मुलाकात की। बता दें कि रविवार को नीति आयोग की बैठक होनी है। इसमें दिल्ली के मुख्यमंत्री अरविंद केजरीवाल समेत अन्य राज्यों के मुख्यमंत्रियों को हिस्सा लेना है। इस बैठक से पूर्व चार मुख्यमंत्रियों ने एक साथ बैठक कर अरविंद केजरीवाल से मिलने की इच्छा जाहिर की ।